Benzinera

Una benzineraCon a variant ortografica bencinera u gasolinera ye una estación en a cual se puet comprar carburant (benzina, fueloil, etc.) y ficar-lo en o deposito de combustible d'un vehíclo. A vegadas se i pueden comprar atras cosas u pueden tener atros servicios, como poder comprebar a presión d'os pneumaticos u escusaus pa as personas. Por motivos de seguridat ye prohibiu d'encender-ie fumarrez.

Iste tipo de comercio ye un eixemplo de competencia monopolista, ya que gosan tener siempre os mesmos clients. Tamién, encara que en teoría se pueden establir librement, en a practica gosan asociar-sen con as pocas grans empresas distribuidoras que bi ha, con contractos d'exclusividat.

Bi ha dos tipos de benzineras, as abanderadas y as independients, que encara que en principio pueden comprar a cualsiquier petrolera gosan fer-lo a las dos grans empresas multinacionals Tamoil y Saras. As benzineras abanderadas pueden ser dreitament chestionadas por as petroleras u por tercers, en iste zaguer caso puet tractar-se d'un chestor, de manera que a petrolera ye a propietaria d'a benzinera, encara que en subcontracte a chestión, u d'un atra man puet tractar-se d'un abanderau u propietario d'a benzinera, que sinya un contrato con u que se compromete a comprar combustible unicament a una sola empresa petrolera mientres dure o contrato, que puet ser de dica cinco anyos.

Benzineras en Aragón
En a ciudat de Zaragoza destaca a estación de servicio de los Enlaces, obra de l'arquitecto José de Yarza García construyida en a decada de 1960 y declarada Bien Catalogau d'o Patrimonio Cultural Aragonés. Orden de 21 de febrero de 2008, del Departamento de Educación, Cultura y Deporte, por la que se declara la estación de servicio «Los Enlaces», sita en Vía Hispanidad nº 87, en Zaragoza, como Bien Catalogado del Patrimonio Cultural Aragonés. Boletín Oficial de Aragón. 7 d'abril de 2008. Num. 40, pach. 4554-4555 ISSN 9941-3256. Tamién destaca en o paisache urbano a benzinera de l'avenida de Valencia, ubierta en a decada de 1940. Las gasolineras también son una escultura. 7 d'aviento de 2019

 Se veiga tamién 
 Benzina

Notas

Referencias

Categoría:Industria
Categoría:Transporte